pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บสย. มอบอุปกรณ์ทางการแพทย์ สู้ภัยโควิด-19 [กระทรวงการคลัง]
วันจันทร์ที่ 27 เมษายน 2563
บสย. มอบอุปกรณ์ทางการแพทย์ สู้ภัยโควิด-19 [กระทรวงการคลัง]
บสย.มอบอุปกรณ์ทางการแพทย์ ประกอบด้วย ชุดอุปกรณ์ป้องกันเชื้อ PPE จํานวน 100 ชุด และ หน้ากาก N95 จํานวน 500 ชิ้น แก่โรงพยาบาลพระมงกุฏเกล้า ภายใต้กิจกรรม “บสย. เสริมเกราะ ป้องกัน COVID-19”
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายเกรียงไกร ไชยศิริวงศ์สุข รองผู้จัดการทั่วไป สายงานสนับสนุน และนางสาวพูลสิริ จันทร์เสวี ผู้อํานวยการฝ่ายสื่อสารและภาพลักษณ์องค์กร ร่วมมอบอุปกรณ์ทางการแพทย์ ประกอบด้วย ชุดอุปกรณ์ป้องกันเชื้อ PPE จํานวน 100 ชุด และ หน้ากาก N95 จํานวน 500 ชิ้น แก่ พลตรีรัฐวิชญ์ วุฒิภัทรพิบูลย์ หัวหน้าสํานักงานผู้บังคับบัญชา โรงพยาบาลพระมงกุฏเกล้า ภายใต้กิจกรรม “บสย. เสริมเกราะ ป้องกัน COVID-19” ซึ่งกิจกรรมดังกล่าวเป็นส่วนหนึ่งของโครงการด้านการแสดงความรับผิดชอบต่อสังคม (CSR) ปี 2563 ของ บสย. ณ อาคารเฉลิมพระเกียรติ 6 รอบ โรงพยาบาลพระมงกุฎเกล้า เมื่อวันจันทร์ที่ 27 เมษายน 2563
สําหรับการมอบอุปกรณ์ทางการแพทย์ครั้งนี้ บสย. เล็งเห็นถึงความสําคัญสถานการณ์การแพร่ระบาดของไวรัสโคโรนา 2019 (COVID-19) ที่แพร่กระจายไปทั่วโลก ซึ่งปัจจุบันมีผู้ติดเชื้อเกือบ 3 ล้านราย ขณะที่ประเทศไทยจํานวนผู้ติดเชื้อก็เพิ่มสูงขึ้น ปัจจุบันทั่วประเทศมีผู้ติดเชื้อเกือบ 3,000 ราย ส่งผลให้สถานพยาบาลมีความต้องการอุปกรณ์ทางการแพทย์เพิ่มขึ้นอย่างต่อเนื่อง บสย. เล็งเห็นถึงความสําคัญของอุปกรณ์ป้องกันการติดเชื้อที่มีจํานวนจํากัดในแต่ละสถานพยาบาล ส่งผลกระทบต่อการทํางานของบุคลากรทางการแพทย์ พร้อมกันนี้ ผู้บริหาร บสย. ได้ร่วมส่งกําลังใจให้กับทีมแพทย์และพยาบาล เพื่อฝ่าฟันและผ่านพ้นวิกฤตนี้ไปด้วยกัน
รัฐบาลไทย-ข่าวทำเนียบรัฐบาล-รายงานประจำวันที่ 14 มีนาคม 2563
วันเสาร์ที่ 14 มีนาคม 2563
รายงานประจําวันที่ 14 มีนาคม 2563
สถิติการเดินทางเข้าและยังไม่ได้เดินทางออกจากราชอาณาจักรของบุคคลที่มาจากเขตติดโรคติดต่ออันตราย กรณีโรคติดเชื้อไวรัสโคโรนา 2019 หรือโรคโควิด 19 ตั้งแต่ 28 ก.พ. 2563 ถึง 13 มี.ค. 2563 (ย้อนหลัง 14 วัน)
รัฐบาลไทย-ข่าวทำเนียบรัฐบาล-สมเด็จพระสังฆราชทรงประทานพระโอวาทแก่ ครม. เน้น “สติสัมปชัญญะ” ประกอบการทำงาน เพื่อสถาบันหลักของชาติและประชาชน
วันพุธที่ 28 สิงหาคม 2562
สมเด็จพระสังฆราชทรงประทานพระโอวาทแก่ ครม. เน้น “สติสัมปชัญญะ” ประกอบการทํางาน เพื่อสถาบันหลักของชาติและประชาชน
นายกรัฐมนตรี และรัฐมนตรี เข้าเฝ้าถวายเครื่องสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก
วันนี้ (28 สิงหาคม 2562) เวลา 14.00 น. ณ ห้องประชุมเถรสมาคม อาคารสมเด็จพระมหารัชมังคลาจารย์ สํานักงานพระพุทธศาสนาแห่งชาติ อําเภอพุทธมณฑล จังหวัดนครปฐม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าเฝ้าถวายเครื่องสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายกและกรรมการมหาเถรสมาคม โดยมีนายวิษณุ เครืองาม รองนายกรัฐมนตรี นายเทวัญ ลิปตพัลลภ รัฐมนตรีประจําสํานักนายกรัฐมนตรีและรัฐมนตรี ร่วมในพิธี
โอกาสนี้ นายกรัฐมนตรีถวายพวงมาลัยและจุดธูปเทียนบูชาพระศรีศากยะทศพลญาณ ประธานพุทธมณฑลสุทรรศน์ จากนั้น เมื่อสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เสด็จถึงห้องประชุมเถรสมาคม นายกรัฐมนตรีและคณะรัฐมนตรี ทูลถวายเครื่องสักการะ เปิดกรวยกระทงดอกไม้พานธูปเทียนแพ ถวายพานดอกบัว ผ้าไตร และเครื่องไทยธรรม
สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงพระประทานพระโอวาทใจความสําคัญ ดังนี้ ฝ่ายบริหารย่อมมีหน้าที่สําคัญในการทํานุบํารุงบ้านเมืองไทยให้เป็นปรกติสุขร่มเย็นมีความมั่นคงปลอดภัยและเจริญก้าวหน้าในทุกด้านการกระทํา “หน้าที่” ตามตําแหน่งที่ดํารงอยู่ ย่อมต้องใช้ “อํานาจ”เป็นอุปกรณ์สําคัญในการทํางาน จึงขอเน้นย้ําให้ท่านทั้งหลายจงมั่นฝึกอบรมตน ให้มีสติระลึกรู้เป็นเครื่องกํากับการกระทํา ทางกายและวาจาอยู่ตลอดเวลา เพื่อไม่ให้เกิดภาวะเหลิงอํานาจ หรือ หลงอํานาจ จนนําไปสู่การกระทําอันมิชอบด้วยหน้าที่
สมเด็จพระสัมมาสัมพุทธเจ้าทรงสั่งสอนไว้ว่า “สติสัมปชัญญะ” เป็นธรรมอันมีอุปการะมากเพราะฉะนั้นการทํางานในทุกระดับหากมีสติเป็นเครื่องระลึกมีสัมปชัญญะเป็นเครื่องรู้ตัว ให้สามารถเหนี่ยวรั้งจิตใจตนอยู่เสมอแล้ว ความผิดพลาดก็จะไม่เกิดขึ้น หรือหากมีความ ผิดพลาดเกิดขึ้นบ้าง ก็จะสามารถแก้ไขได้ทันท่วงทีก่อนจะเกิดความเสียหายใหญ่หลวงมากขึ้นจนเหนือการควบคุม ขอให้ทุกท่านจงมีสติสํานึกรู้ไว้เสมอว่า ความชอบด้วยกฎหมายและความชอบธรรมแห่งฐานะที่ดํารงอยู่ คือ อํานาจที่แท้จริง อํานาจไม่อาจเกิดได้โดยชอบหากไม่มีรากฐานจากคุณธรรม จึงขอให้ทุกท่านมั่นคงในคุณธรรม จริยธรรมของความเป็นผู้ใหญ่ พรั่งพร้อมด้วยความซื่อสัตย์สุจริต เสีย สละ อดทน และพากเพียร ในการประกอบกรณียกิจเพื่อจรรโลงสถาบันหลักของชาติ และประชาชนให้รุ่งเรืองไพบูลย์สืบไป
จากนั้นสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก และกรรมการเถรสมาคม ทรงฉายพระรูปร่วมกับนายกรัฐมนตรีและคณะรัฐมนตรี เสร็จภารกิจนายกรัฐมนตรีเดินทางกลับ
.............................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บีโอไอจับมือแบงก์กรุงศรี-โตเกียวแบงก์ สนับสนุนลงทุนไทย-ญี่ปุ่น ย้ำสัมพันธ์ 2 ประเทศ
วันศุกร์ที่ 17 พฤศจิกายน 2560
บีโอไอจับมือแบงก์กรุงศรี-โตเกียวแบงก์ สนับสนุนลงทุนไทย-ญี่ปุ่น ย้ําสัมพันธ์ 2 ประเทศ
บีโอไอจับมือ ธนาคารกรุงศรีอยุธยา และธนาคารแห่งโตเกียว-มิตซูบิชิ ยูเอฟเจ หรือ BTMU จากประเทศญี่ปุ่น ย้ําสัมพันธ์ภาครัฐ-เอกชน สนับสนุนการลงทุนของ 2 ประเทศ ชูความพร้อมเดินหน้าประเทศไทย 4.0 และอีอีซี
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) เปิดเผยว่า บีโอไอได้ร่วมลงนามบันทึกความเข้าใจ (เอ็มโอยู) กับธนาคารกรุงศรีอยุธยา จํากัด (มหาชน) และธนาคารแห่งโตเกียว- มิตซูบิชิ ยูเอฟเจ (Bank of Tokyo-Mitsubishi UFJ) หรือ BTMU จากประเทศญี่ปุ่นเพื่อร่วมกันส่งเสริมและสนับสนุนการลงทุนระหว่างไทยและญี่ปุ่นให้เติบโตมากยิ่งขึ้น
เนื้อหาสําคัญของเอ็มโอยู ครอบคลุมความร่วมมือของ 3 หน่วยงาน ที่จะช่วยเหลือให้คําแนะนํา และข้อมูลที่เป็นประโยชน์แก่นักลงทุนญี่ปุ่นในประเทศไทย และสนับสนุนนักลงทุนไทยในการออกไปทําธุรกิจในต่างประเทศ ทั้งในรูปแบบการจัดกิจกรรมสัมมนา กิจกรรมชักจูงการลงทุน รวมถึงการสร้างเครือข่ายธุรกิจ   ซึ่งภายในงานเอ็มโอยูครั้งนี้ ทั้ง 2 ธนาคารยังได้จัดกิจกรรมพบปะระหว่างลูกค้าจากประเทศญี่ปุ่น นักลงทุนจากกัมพูชา ลาว เมียนมา เวียดนาม ฟิลิปปินส์ และนักลงทุนไทยรวมจํานวนกว่า 200 บริษัท ทําให้เกิดการจับคู่ธุรกิจมากกว่า 400 คู่ อาทิ กลุ่มกิจการอสังหาริมทรัพย์ กิจการเวชภัณฑ์ และกิจการดูแลผู้สูงอายุ เป็นต้น
“การลงนามในครั้งนี้จะเป็นก้าวสําคัญของความร่วมมือระหว่างภาครัฐและเอกชนจาก 2 ประเทศ เพื่ออํานวยความสะดวกในการดําเนินธุรกิจให้แก่นักลงทุนไทยและญี่ปุ่นทั้งรายใหม่และนักลงทุนที่ลงทุนอยู่แล้วในประเทศไทยให้มีข้อมูลเชิงลึกในการดําเนินธุรกิจ” นางสาวดวงใจ กล่าว
นางสาวดวงใจ กล่าวเพิ่มเติมว่า ไทยและญี่ปุ่นเป็นพันธมิตรด้านการลงทุนที่แน่นแฟ้นกันมายาวนาน โดย ที่ผ่านมาบีโอไอได้ลงนามความร่วมมือกับหน่วยงานต่างๆ ของประเทศญี่ปุ่นมาอย่างต่อเนื่อง อาทิ สถาบันการเงิน องค์กรภาครัฐ และหอการค้า เป็นต้น ซึ่งนับเป็นส่วนสําคัญในการอํานวยความสะดวกแก่นักลงทุนญี่ปุ่นในประเทศไทย จนส่งผลให้การลงทุนจากญี่ปุ่นครองอันดับ 1 มาโดยตลอด
อย่างไรก็ตามประเทศไทยอยู่ระหว่างการผลักดันและสนับสนุนการลงทุนในอุตสาหกรรมเป้าหมาย และเดินหน้าตามนโยบาย “ประเทศไทย 4.0” ซึ่งหนึ่งในนั้นคือมาตรการส่งเสริมการลงทุนในพื้นที่ระเบียงเศรษฐกิจพิเศษภาคตะวันออก (EEC) มาตรการส่งเสริมการลงทุนในพื้นที่เขตเศรษฐกิจพิเศษชายแดน (SEZ) มาตรการเพื่อปรับปรุงประสิทธิภาพการผลิต ซึ่งล้วนเป็นการสร้างความพร้อมของไทย ในการเป็นฐานการผลิตและการส่งออกสู่ตลาดอาเซียน นโยบายดังกล่าวจะสร้างแรงจูงใจให้นักลงทุนจากต่างประเทศรวมถึงญี่ปุ่นเข้ามาลงทุนในประเทศไทยเพิ่มขึ้นอีกมาก โดยเฉพาะอุตสาหกรรมที่ใช้เทคโนโลยีสูง ซึ่งบริษัทญี่ปุ่นมีศักยภาพและเชี่ยวชาญอยู่แล้ว
+++++++++++++++++++++++++++++++++++++++++++++++++++++
รัฐบาลไทย-ข่าวทำเนียบรัฐบาล-มท.ร่วม สพร. อบรมผู้ว่าฯ ให้เป็น “ผู้นำด้านดิจิทัลภาครัฐ” เพื่อก้าวสู่ไทยแลนด์ 4.0
วันจันทร์ที่ 24 กันยายน 2561
มท.ร่วม สพร. อบรมผู้ว่าฯ ให้เป็น “ผู้นําด้านดิจิทัลภาครัฐ” เพื่อก้าวสู่ไทยแลนด์ 4.0
มท.ร่วม สพร. อบรมผู้ว่าฯ ให้เป็น “ผู้นําด้านดิจิทัลภาครัฐ” เพื่อก้าวสู่ไทยแลนด์ 4.0
เมื่อวันที่22 ก.ย. 61 เวลา 09.00 น. ที่ห้องวีนัส ชั้น 3 โรงแรมมิราเคิล แกรนด์ คอนเวนชั่น กรุงเทพมหานคร นายบุญธรรม เลิศสุขีเกษม รองปลัดกระทรวงมหาดไทย ได้รับมอบหมายจาก นายฉัตรชัย พรหมเลิศ ปลัดกระทรวงมหาดไทย เป็นประธานในพิธีเปิดการอบรมหลักสูตร “ผู้นําดิจิทัลภาครัฐ (Digital Leadership for Executive Level)” สําหรับผู้ว่าราชการจังหวัด ซึ่งเป็นหลักสูตรการอบรมที่มีการพัฒนาร่วมกันระหว่าง กระทรวงมหาดไทย สถาบันพัฒนาบุคลากรด้านดิจิทัลภาครัฐ สํานักงานพัฒนารัฐบาลดิจิทัล (องค์การมหาชน) (สพร.) และ สถาบันบัณฑิตพัฒนบริหารศาสตร์ (นิด้า) โดยมีวัตถุประสงค์เพื่อสร้างความตระหนักรู้ถึงบทบาทความสําคัญของการเป็นผู้นําในยุคที่เกิดการเปลี่ยนแปลงอย่างรวดเร็วด้วยเทคโนโลยีดิจิทัล ให้แก่ผู้ว่าราชการจังหวัด จนนําไปสู่การผลักดันให้เกิดการเปลี่ยนแปลงกระบวนการทํางาน และแนวทางการให้บริการ เพื่อยกระดับคุณภาพการบริหารจัดการ และการให้บริการภาครัฐ ด้วยเทคโนโลยีดิจิทัลสมัยใหม่ที่มีการเชื่อมโยงข้อมูล และการให้บริการระหว่างหน่วยงานภาครัฐ เพื่อให้เกิดศูนย์บริการภาครัฐแบบเบ็ดเสร็จ ณ จุดเดียว (One Stop Service) โดยใช้ระยะเวลาการอบรม ระหว่างวันที่ 22 กันยายน - 25 พฤศจิกายน 2561
โอกาสนี้ รองปลัดกระทรวงมหาดไทย กล่าวว่า สืบเนื่องจาก พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เล็งเห็นบทบาทสําคัญของผู้ว่าราชการจังหวัด ซึ่งเป็นกําลังสําคัญในการขับเคลื่อนการพัฒนารัฐบาลดิจิทัลระดับจังหวัด สู่ Smart City ในยุคดิจิทัล และ นายฉัตรชัย พรหมเลิศ ปลัดกระทรวงมหาดไทย ได้ให้ความสําคัญกับการพัฒนาผู้บริหารระดับสูงของกระทรวงมหาดไทย จึงเห็นชอบให้ผู้ว่าราชการจังหวัดเข้ารับการอบรมในหลักสูตรดังกล่าว ซึ่งสอดรับกับการปรับเปลี่ยนภาครัฐให้เป็นรัฐบาลดิจิทัล ภายใต้วิสัยทัศน์การพัฒนาประเทศไทยไปสู่ดิจิทัลไทยแลนด์ หรือประเทศไทยที่สามารถสร้างสรรค์ และใช้ประโยชน์จากเทคโนโลยีดิจิทัลอย่างเต็มศักยภาพ ทั้งในด้านการพัฒนาโครงสร้างพื้นฐาน นวัตกรรม ข้อมูล ทุนมนุษย์ และทรัพยากรอื่นๆ เพื่อขับเคลื่อนการพัฒนาเศรษฐกิจและสังคมของประเทศไปสู่ความมั่นคง มั่งคั่ง และยั่งยืน
รองปลัดกระทรวงมหาดไทย ได้กล่าวเพิ่มเติมว่า กระทรวงมหาดไทย คาดหวังว่าการอบรมหลักสูตรดังกล่าว จะก่อให้เกิดการเรียนรู้และการเปลี่ยนแปลงในการปรับเปลี่ยนองค์กร และการพัฒนาบุคลากร โดยมั่นใจว่าการออกแบบหลักสูตรนี้มีความสอดรับกับแนวนโยบายดังกล่าว และย่อมส่งผลให้เกิดการต่อยอดและนําความรู้ที่ได้รับไปปรับใช้ในการทํางานได้อย่างแท้จริง รวมทั้งความรู้เพิ่มเติมที่จะได้รับจากการแลกเปลี่ยนประสบการณ์กับวิทยากร และกรณีศึกษาจากวิทยากรผู้เชี่ยวชาญ ซึ่งทั้งหมดได้ถูกบรรจุไว้ในหลักสูตรเรียบร้อยแล้ว พร้อมทั้งยังได้เน้นย้ําว่า ผู้ว่าราชการจังหวัด นอกจากจะเป็นผู้นําเชิงยุทธศาสตร์ และการบริหารจัดการแล้ว ยังต้องเป็นผู้นําเชิงเทคโนโลยีดิจิทัลด้วย เพื่อใช้สําหรับการตัดสินใจในการกําหนดนโยบาย และทิศทางการพัฒนาองค์กร ซึ่งปัจจุบันการประยุกต์ใช้ดิจิทัลในการบริหารจัดการมีความสําคัญมาก และเป็นสิ่งท้าทายสําหรับหรับผู้บริหารในยุคดิจิทัล ที่มีความพร้อมทั้งในด้านโครงสร้าง และเครื่องมือต่างๆ
รัฐบาลไทย-ข่าวทำเนียบรัฐบาล-นายจ้างยอมจ่ายแล้ว 39 เมียนมา รวม 1.5 ล้าน
วันศุกร์ที่ 15 ธันวาคม 2560
นายจ้างยอมจ่ายแล้ว 39 เมียนมา รวม 1.5 ล้าน
กรมสวัสดิการและคุ้มครองแรงงาน (กสร.) ช่วยลูกจ้างเมียนมารับค่าจ้าง ค่าล่วงเวลา จากนายจ้าง  1.5 ล้านบาท ย้ําคุ้มครองสิทธิลูกจ้างต่างด้าวเท่าเทียมลูกจ้างไทย ลูกจ้างไม่ได้รับความเป็นธรรมร้องเรียน
หน่วยงานกสร.ทั่วประเทศ
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยผลการช่วยเหลือกรณีลูกจ้างชาวเมียนมา จํานวน 39 คน ยื่นคําร้องกับสํานักงานสวัสดิการและคุ้มครองแรงงานจังหวัดตาก เมื่อวันที่ 12 ตุลาคม 2560 ว่า บริษัทแห่งหนึ่งในจังหวัดตาก ค้างจ่ายค่าจ้าง ค่าล่วงเวลา กสร.ได้ดําเนินการตามขั้นตอนกฎหมายโดยสอบข้อเท็จจริงและชี้แจงสิทธิ หน้าที่และข้อกฎหมาย ให้นายจ้างและลูกจ้างทราบ ล่าสุด วันที่ 8 ธันวาคม 2560 นายจ้างได้นําเงินค่าจ้างและค่าล่วงเวลาตามที่ตกลงกับลูกจ้าง จํานวน 1,500,000 บาท มาวางไว้กับพนักงานตรวจแรงงานเพื่อนําจ่ายให้กับลูกจ้างชาวเมียนมาทั้ง 39 คน ต่อไป
นายอนันต์ชัย กล่าวต่อว่า กรมสวัสดิการและคุ้มครองแรงงานให้ความสําคัญกับประเด็นปัญหาที่เกี่ยวข้องกับสิทธิแรงงาน แรงงานบังคับและการค้ามนุษย์ ด้วยการคุ้มครองแรงงานไทยและแรงงานต่างด้าวที่เข้ามาทํางานในประเทศไทยอย่างเท่าเทียมกัน ทั้งนี้หากลูกจ้างไม่ได้รับความเป็นธรรมจากการจ้างงานสามารถร้องเรียนได้ที่สวัสดิการและคุ้มครองแรงงานกรุงเทพมหานครพื้นที่ สํานักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ หรือที่สายด่วนเพื่อผู้ใช้แรงงาน 1546
รัฐบาลไทย-ข่าวทำเนียบรัฐบาล-"อุตตม" ย้ำนักลงทุนต่างชาติสนใจร่วมลงทุนใน EEC..
วันพฤหัสบดีที่ 23 มีนาคม 2560
"อุตตม" ย้ํานักลงทุนต่างชาติสนใจร่วมลงทุนใน EEC..
"อุตตม" ย้ํานักลงทุนต่างชาติสนใจร่วมลงทุนใน EEC..
วันนี้ (23 มีค 60) นายอุตตม สาวนายน รมว.อุตสาหกรรม กล่าวปาฐกถาพิเศษในหัวข้อ "ฐานอุตสาหกรรมใหม่:ระเบียบเศรษฐกิจตะวันออก" ที่ศูนย์ประชุมแห่งชาติสิริกิติ์ ว่า ขณะนี้มีนักลงทุนรายใหญ่ระดับโลกทั้งในประเทศและต่างประเทศให้ความสนใจสอบถามสิทธิประโยชน์การลงทุนโครงการพัฒนาระเบียงเศรษฐกิจภาคตะวันออก (อีอีซี) นอกจากโรลส์รอยซ์ แอร์บัส กลุ่มอีคอมเมิร์ช หุ่นยนต์ รถไฟ รถยนต์ และอุปกรณ์การแพทย์ ซึ่งถือเป็นโรดแมปให้ประเทศไทยเคลื่อนไปในทิศทางที่ถูกต้องบนยุทธศาสตร์ประเทศไทย 4.0 เป็นระบบเศรษฐกิจที่อาศัยเทคโนโลยีและนวัตกรรมขั้นสูง ดังนั้นผู้ประกอบการไทยจึงต้องปรับตัวยกระดับการผลิตสินค้าที่มีคุณภาพ สร้างมูลค่าเพิ่มให้สามารถแข่งขันกับประเทศอื่นได้
รัฐมนตรีว่าการกระทรวงอุตสาหกรรม กล่าวด้วยว่าในการประชุมคณะกรรมการนโยบายการพัฒนาระเบียงเศรษฐกิจภาคตะวันออก ซึ่งจะมีพล.อ.ประยุทธ์ จันทร์โอชานายกรัฐมนตรี เป็นประธาน ในวันที่ 5 เมษายนนี้ จะมีการเสนอรายงานผลการประชุมของคณะกรรมการบริหารการพัฒนาระเบียงเศรษฐกิจพิเศษภาคตะวันออก (กรศ.) ที่เห็นชอบประกาศให้สนามบินอู่ตะเภา พื้นที่6,500 ไร่ เป็นเมืองการบินภาคตะวันออก ความคืบหน้า 5 โครงการหลักที่เร่งรัดให้เห็นผลเป็นรูปธรรมได้เร็วที่สุด รวมทั้งรายงานความคืบหน้ารถไฟความเร็วสูงสามารถเชื่อม 3 สนามบินได้อย่างไร้รอยต่อ ความคืบหน้า 3 ท่าเรือ ได้แก่ ท่าเรือมาบตาพุด ท่าเรือพาณิชย์สัตหีบ และโดยเฉพาะการพัฒนาท่าเรือแหลมฉบังระยะที่ 3 ให้เป็นท่าเรือชั้นนํา 1 ใน 10 ของโลก และความคืบหน้าการก่อสร้างรถไฟรางคู่
รัฐบาลไทย-ข่าวทำเนียบรัฐบาล-ไอแบงก์ร่วมงาน “Money Expo Hatyai 2017”
วันพฤหัสบดีที่ 9 มีนาคม 2560
ไอแบงก์ร่วมงาน “Money Expo Hatyai 2017”
ธนาคารอิสลามแห่งประเทศไทย (ไอแบงก์) ร่วมงาน Money Expo Hatyai 2017  ที่จะมีขึ้นระหว่างวันที่ 10-12  มีนาคมนี้ ณ หาดใหญ่ฮอลล์ ศูนย์การค้าเซ็นทรัลเฟสติวัล หาดใหญ่ จ.สงขลา
ธนาคารอิสลามแห่งประเทศไทย (ไอแบงก์) ร่วมงาน Money Expo Hatyai 2017 ที่จะมีขึ้นระหว่างวันที่ 10-12 มีนาคมนี้ ณ หาดใหญ่ฮอลล์ ศูนย์การค้าเซ็นทรัลเฟสติวัล หาดใหญ่ จ.สงขลา
งานนี้ไอแบงก์ ได้นําผลิตภัณฑ์และบริการทางการเงิน ไปให้บริการชาวใต้ มากมาย ไม่ว่าจะเป็นสินเชื่อบ้านสุขคูณ4 ที่สามารถรีไฟแนนซ์บ้านในอัตรากําไรต่ํา ให้วงเงินสูงสุด20 ล้านบาท รีไฟแนนซ์บัตรเครดิต/สินเชื่อบุคคลแบบมมีหลักประกันที่ให้วงเงินสูงสุด5ล้านบาท ในส่วนของเงินฝากมีเงินฝากประจํา IBANKถูกใจ ที่ให้ผลตอบแทนที่คาดว่าจะได้รับสูงถึง 1.90% ต่อปี เงินฝากออมทรัพย์ IBANK STEP มีผลตอบแทนที่คาดว่าจะได้รับ 1.20% ต่อปี นอกจากนี้ยังมีบริการตะกาฟุล ประกันในแบบอิสลาม จากบริษัทประกันชั้นนํามาให้บริการที่บูธไอแบงก์
ผู้สนใจสามารถเข้าไปสอบถาม พร้อมเล่นเกมร่วมสนุกลุ้นรางวัลมากมาย ได้ที่ บูธ ไอแบงก์ โซน C1 หน้าประตูทางเข้าหาดใหญ่ฮอลล์ ตั้งแต่ 10.00-20.00 น.
รัฐบาลไทย-ข่าวทำเนียบรัฐบาล-รมว.ดิจิทัลฯ ลงพื้นที่ จ.ตรัง ร่วมสำรวจข้อมูลผู้มีรายได้น้อย
วันพฤหัสบดีที่ 27 กรกฎาคม 2560
รมว.ดิจิทัลฯ ลงพื้นที่ จ.ตรัง ร่วมสํารวจข้อมูลผู้มีรายได้น้อย
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมคณะผู้บริหารกระทรวงฯ สํานักงานสถิติแห่งชาติ (สสช.) และสํานักงานสถิติจังหวัดตรัง ร่วมลงพื้นที่ชุมชนต่างๆ ในเขตอําเภอกันตัง จังหวัดตรัง เพื่อสังเกตการณ์การปฏิบัติงานการจัดเก็บข้อมูลของนักเรียนนักศึกษา ในโครงการ “สํารวจข้อมูลผู้มีรายได้น้อย” เพื่อให้ภาครัฐและหน่วยงานที่เกี่ยวข้องมีข้อมูลที่นําไปใช้ประโยชน์ในการวางแผนและกําหนดนโยบายด้านสวัสดิการของรัฐได้อย่างเหมาะสม สอดคล้องกับความต้องการของผู้มีรายได้น้อยอย่างแท้จริง ซึ่งจะช่วยยกระดับคุณภาพชีวิตของผู้มีรายได้น้อยให้ยั่งยืนต่อไป โดยโครงการดังกล่าวเปิดโอกาสให้นักเรียนนักศึกษาที่มีอายุ 18 ปีขึ้นไป จํานวนประมาณ 70,000 คนทั่วประเทศ เป็นผู้เก็บรวบรวมข้อมูลผู้มีรายได้น้อยที่มีจํานวน 14.16 ล้านคน ระหว่างวันที่ 20 กรกฎาคม - 18 สิงหาคม 2560 เพื่อตรวจสอบสถานะความเป็นอยู่และความต้องการให้ภาครัฐเข้ามาช่วยเหลือ จัดสวัสดิการที่ตรงกับความต้องการของกลุ่มเป้าหมายในแต่ละพื้นที่ที่มีความแตกต่างกัน เมื่อวันที่ 22 กรกฎาคม 2560 ณ อําเภอกันตัง จังหวัดตรัง
**********************************
รัฐบาลไทย-ข่าวทำเนียบรัฐบาล-กอช. ชวนชาวจังหวัดพิษณุโลกออมเงินสร้างความมั่นคงหลังเกษียณ พร้อมรับของที่ระลึกเพียบ!ในงาน “Thailand Smart Money 2019”จังหวัดพิษณุโลก
วันจันทร์ที่ 23 กันยายน 2562
กอช. ชวนชาวจังหวัดพิษณุโลกออมเงินสร้างความมั่นคงหลังเกษียณ พร้อมรับของที่ระลึกเพียบ!ในงาน “Thailand Smart Money 2019”จังหวัดพิษณุโลก
กอช. เชิญชวนชาวจังหวัดพิษณุโลก ออมเงินสร้างความมั่นคงหลังเกษียณให้ตนเองและครอบครัว ใน“งานเทศกาลการเงิน – ลงทุนThailand Smart Money 2019” จังหวัดพิษณุโลกณ บูธ 9B ชั้น 1 เซ็นทรัลพลาซาพิษณุโลกมอบของสมนาคุณมากมายสําหรับประชาชนและสมาชิก กอช.
กองทุนการออมแห่งชาติ หรือ กอช. เชิญชวนชาวจังหวัดพิษณุโลก ออมเงินสร้างความมั่นคงหลังเกษียณให้ตนเองและครอบครัว ใน“งานเทศกาลการเงิน – ลงทุนThailand Smart Money 2019” จังหวัดพิษณุโลกณ บูธ 9B ชั้น 1 เซ็นทรัลพลาซาพิษณุโลกมอบของสมนาคุณมากมายสําหรับประชาชนและสมาชิก กอช. อาทิโปรโมชันสมัครสมาชิกใหม่ ส่งเงินออมสะสมต่อเนื่อง และยังมีของแจกเป็นที่ระลึกสําหรับผู้ร่วมกิจกรรมกับ กอช.ในวันที่27 – 29 กันยายน2562
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เชิญชวนสมาชิก ประชาชนในจังหวัดพิษณุโลกและพื้นที่ใกล้เคียง สร้างความมั่นคงทางการเงินให้ตนเองและครอบครัว ได้มีเงินออมไว้ใช้เป็นรายเดือนหลังอายุ 60 ปี พบกันที่บูธ กอช. (บูธ 9B) ในงาน“เทศกาลการเงิน – ลงทุนThailand Smart Money 2019” จังหวัดพิษณุโลกชั้น 1 เซ็นทรัลพลาซาพิษณุโลกจังหวัดพิษณุโลกวันที่ 27 – 29 กันยายน2562ซึ่ง กอช. ได้จัดโปรโมชันพิเศษพร้อมมอบของสมนาคุณสําหรับผู้สมัครสมาชิกใหม่ที่ส่งเงินออมสะสมครั้งแรกตั้งแต่ 100 บาท รวมทั้งสมาชิกที่ส่งเงินออมสะสมต่อเนื่องตั้งแต่ 100 บาท ที่บูธ กอช. ภายในงานเท่านั้น และผู้มาร่วมกิจกรรมที่บูธ กอช. ยังมีสิทธิเข้าร่วมกิจกรรมในเดือนแห่งการออม ตุลาคม 2562 เตรียมเป็นผู้โชคดีรับของสมนาคุณรางวัลใหญ่ ทองคํา และสลากออมสิน เพียงสมาชิกมีคุณสมบัติตามกฎกติกา ข้อใดข้อหนึ่งใน 3 กรณี ดังนี้
กรณีที่ 1 สมาชิกที่ส่งเงินออมต่อเนื่อง 2 ครั้ง ตั้งแต่เริ่มเป็นสมาชิกกับ กอช. ไม่จํากัดปีไม่จํากัดจํานวนเงินออม เพียงมีการส่งเงินออมต่อเนื่อง อย่างน้อย 2 ครั้ง
กรณีที่ 2 สมาชิกที่ออมเต็มจํานวน 13,200 บาท ภายในปี 2562
กรณีที่ 3 กรณีผู้ที่ยังไม่เป็นสมาชิก กอช. แต่อยากร่วมกิจกรรม สามารถสมัครและส่งเงินออมสะสมเต็มจํานวน 13,200 บาท
เตรียมเป็นผู้โชคดีพร้อมกัน วันที่ 25 ตุลาคม 2562
สําหรับผู้ที่สนใจสมัครเป็นสมาชิกกับ กอช. สามารถตรวจสอบสิทธิก่อนการสมัครได้ที่แอปพลิเคชัน“กอช” หรือที่ www.nsf.or.th หรือธนาคารของรัฐบาลทั้ง 4 แห่ง ได้แก่ ธนาคารธ.ก.ส. ธอส.ออมสินและกรุงไทยทุกสาขาที่ว่าการอําเภอ เคาน์เตอร์เซอร์วิส เทสโก้โลตัส ตู้บุญเติมทุกสาขาทั่วประเทศ รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศสอบถามข้อมูลเพิ่มเติมได้ที่สายด่วนเงินออมโทร. 02-049-9000
พบกับ กอช. ได้ในงาน“เทศกาลการเงิน – ลงทุนThailand Smart Money 2019” จังหวัดพิษณุโลกที่บูธ กอช. (บูธ 9B) ชั้น 1 เซ็นทรัลพลาซาพิษณุโลก จังหวัดพิษณุโลก วันที่ 27 – 29 กันยายน2562 สอบถามข้อมูลเพิ่มเติม สายด่วนเงินออม โทร. 02-049-9000
รัฐบาลไทย-ข่าวทำเนียบรัฐบาล-​สธ. ส่งทีมแพทย์ลงพื้นที่ดูแลผู้ประสบภัยดินโคลนถล่ม
วันอังคารที่ 18 กันยายน 2561
​สธ. ส่งทีมแพทย์ลงพื้นที่ดูแลผู้ประสบภัยดินโคลนถล่ม
กระทรวงสาธารณสุข ส่งทีมแพทย์เคลื่อนที่ดูแลผู้ประสบภัยดินโคลนถล่ม ที่ศูนย์พักพิงชั่วคราวผู้ลี้ภัยจากการสู้รบแม่ละอูน จังหวัดแม่ฮ่องสอน
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ได้รับรายงานจากนายแพทย์สาธารณสุขจังหวัดแม่ฮ่องสอนว่า จากเหตุการณ์น้ําป่าไหลหลาก ดินโคลนถล่ม ทับบ้านเรือนในที่ศูนย์พักพิงชั่วคราวผู้ลี้ภัยจากการสู้รบแม่ละอูน อ.สบเมย จ.แม่ฮ่องสอน เมื่อ วันที่ 16 กันยายน 2561 สาธารณสุขจังหวัดแม่ฮ่องสอน จึงได้ส่งทีมแพทย์เคลื่อนที่เข้าช่วยเหลือผู้ประสบภัย เบื้องต้นพบผู้บาดเจ็บจํานวน 12 คน (บาดเจ็บสาหัส 3 คน) เสียชีวิต 1 คน สูญหาย 7 คน บ้านเรือนได้รับความเสียหายจํานวน 14 หลัง สําหรับผู้ที่บาดเจ็บสาหัสได้ส่งต่อรักษาที่โรงพยาบาลแม่สะเรียง อาการโดยรวมอยู่ในขั้นปลอดภัยทุกคน
นายแพทย์โอภาส กล่าวว่า นายแพทย์เจษฎา โชคดํารงสุข ปลัดกระทรวงสาธารณสุขได้มีความห่วงใยผู้ประสบภัยเป็นอย่างมากกําชับให้ดูแลผู้ประสบภัยให้ดีที่สุด โดยสั่งการให้สาธารณสุขอําเภอสบเมยเปิดศูนย์ EOC ส่วนในพื้นที่ให้แบ่งทีมแพทย์ทํางานเป็น 2 ทีม คือ ทีมแรกร่วมค้นหาผู้สูญหายและชันสูตรศพ ทีมที่ 2 ปฏิบัติงานรักษาพยาบาลผู้ได้รับบาดเจ็บ
ทั้งนี้ได้กําชับให้ เจ้าหน้าที่ใช้ความระมัดระวังในการทํางาน และติดตามสถานการณ์อย่างใกล้ชิด ซึ่งแผนการดําเนินงานระยะต่อไป คือการลงพื้นที่ประเมินผลกระทบและเยียวยาสภาพจิตใจ ด้านการสุขาภิบาล และการป้องกันควบคุมโรค
*************************************** 18 กันยายน 2561
รัฐบาลไทย-ข่าวทำเนียบรัฐบาล-กระทรวงดิจิทัลฯ ให้การต้อนรับคณะกรรมาธิการการเทคโนโลยีสารสนเทศ การสื่อสาร และการโทรคมนาคม วุฒิสภา
วันศุกร์ที่ 6 ธันวาคม 2562
กระทรวงดิจิทัลฯ ให้การต้อนรับคณะกรรมาธิการการเทคโนโลยีสารสนเทศ การสื่อสาร และการโทรคมนาคม วุฒิสภา
กระทรวงดิจิทัลฯ ให้การต้อนรับคณะกรรมาธิการการเทคโนโลยีสารสนเทศ การสื่อสาร และการโทรคมนาคม วุฒิสภา
เมื่อวันที่ 4 ธันวาคม 2562 นายพุทธพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยคณะผู้บริหารของกระทรวง ได้ร่วมกันให้การต้อนรับคณะกรรมาธิการการเทคโนโลยีสารสนเทศ การสื่อสารและการโทรคมนาคม วุฒิสภา ซึ่งนําโดยพลเอก อนันตพร กาญจนรัตน์ ประธานคณะกรรมาธิการฯ เข้าเยี่ยมชมและรับฟังผลการดําเนินงานโครงการและภารกิจสําคัญของกระทรวงดิจิทัลเพื่อเศรษฐกิจและสังคม พร้อมให้ข้อเสนอแนะอันเป็นประโยชน์ต่อการดําเนินงาน อาทิ การพัฒนากําลังคนด้านดิจิทัลเพื่อรองรับการขยายตัวของเศรษฐกิจและสังคมดิจิทัล การดําเนินงานด้าน 5G ของประเทศ การรองรับพัฒนาเขตเศรษฐกิจพิเศษของรัฐบาล เป็นต้น ณ ห้องประชุม MDES ชั้น 9 กระทรวงดิจิทัลเพื่อเศรษฐกิจและสังคม ศูนย์ราชการเฉลิมพระเกียรติ 80 พรรษา แจ้งวัฒนะ กรุงเทพฯ พร้อมทั้งดูงานศูนย์ต่อต้านข่าวปลอม (Anti Fake News Center) ณ บริษัท ทีโอที จํากัด (มหาชน)
******************
รัฐบาลไทย-ข่าวทำเนียบรัฐบาล-หายป่วยแล้วไม่น่ากลัวเท่าคนที่ยังไม่เคยป่วย
วันจันทร์ที่ 13 กรกฎาคม 2563
หายป่วยแล้วไม่น่ากลัวเท่าคนที่ยังไม่เคยป่วย
#หายป่วยแล้วมีภูมิคุ้มกัน
หายป่วยแล้ว...ปลอดภัย
-ไม่แพร่เชื้อ
-มีภูมิคุ้มกัน
คนที่ยังไม่ป่วย...ไม่ปลอดภัยถ้า?
-ไม่สวมหน้ากากอนามัย
-ไม่เว้นระยะห่าง
รัฐบาลไทย-ข่าวทำเนียบรัฐบาล-โฆษกรัฐบาลปฏิเสธแนวคิดล้มเลิกโครงการบัตรทอง ชี้รัฐจัดสรรงบรายหัวเพิ่มขึ้นต่อเนื่อง ย้ำประชาชนได้รับสิทธิคงเดิมและเพิ่มขึ้น 3 รายการ แนะตรวจสอบข้อมูลให้ถูกต้องก่อนหลงเชื่อ
วันพุธที่ 22 กุมภาพันธ์ 2560
โฆษกรัฐบาลปฏิเสธแนวคิดล้มเลิกโครงการบัตรทอง ชี้รัฐจัดสรรงบรายหัวเพิ่มขึ้นต่อเนื่อง ย้ําประชาชนได้รับสิทธิคงเดิมและเพิ่มขึ้น 3 รายการ แนะตรวจสอบข้อมูลให้ถูกต้องก่อนหลงเชื่อ
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีกระแสข่าวว่างบประมาณรายหัวหลักประกันสุขภาพแห่งชาติหรือบัตรทองได้รับการจัดสรรไม่เพียงพอ
โฆษกรัฐบาลปฏิเสธแนวคิดล้มเลิกโครงการบัตรทอง ชี้รัฐจัดสรรงบรายหัวเพิ่มขึ้นต่อเนื่อง ย้ําประชาชนได้รับสิทธิคงเดิมและเพิ่มขึ้น 3 รายการ แนะตรวจสอบข้อมูลให้ถูกต้องก่อนหลงเชื่อ
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีกระแสข่าวว่างบประมาณรายหัวหลักประกันสุขภาพแห่งชาติหรือบัตรทองได้รับการจัดสรรไม่เพียงพอ เพราะเป็นภาระด้านงบประมาณ และรัฐบาลพยายามจะล้มเลิกโครงการบัตรทอง ว่า เรื่องดังกล่าวไม่เป็นความจริง โดยกระทรวงสาธารณสุขและสํานักงานหลักประกันสุขภาพแห่งชาติได้ร่วมมือกันอย่างดีในการดูแลประชาชนและได้ปรับเพิ่มสิทธิประโยชน์ให้ดีขึ้นด้วย
“ปีงบประมาณ 2561กองทุนหลักประกันสุขภาพแห่งชาติได้รับการจัดสรรงบประมาณ เป็นจํานวนเงิน 128,533 ล้านบาท หรือคิดเป็น 3,197.32 ต่อหัวประชากร เพิ่มขึ้นจากปีงบประมาณ 2560 จํานวน 87.75 บาทต่อหัว และเพิ่มขึ้นอย่างต่อเนื่องตลอดช่วง 2 – 3 ปีนี้ โดยพี่น้องประชาชนยังคงได้รับสิทธิเช่นเดิม และมีส่วนที่จะได้รับเพิ่มขึ้น คือ ค่าบริการวัคซีนมะเร็งปากมดลูก ค่าบริการคัดกรองมะเร็งลําไส้ใหญ่ และค่าบริการเจ็บป่วยฉุกเฉิน”
พลโท สรรเสริญ กล่าวต่อว่า รัฐบาลอยากให้พี่น้องประชาชนตรวจสอบข้อมูลให้ถูกต้องถ้วนถี่ เมื่อได้รับข่าวสารจากแหล่งต่าง ๆ โดยเฉพาะโซเชียลมีเดีย เพราะมีหลายครั้งที่ข้อมูลถูกบิดเบือนเพื่อทําให้สังคมหลงเชื่อ เช่น มีการแชร์ข่าวต่อกันว่า ประชาชนถูกหลอกให้สนใจข่าวตามจับธัมมชโย แต่รัฐบาลได้ตัดงบโครงการบัตรทองไปเรียบร้อยแล้ว เป็นต้น
ทั้งนี้ กระทรวงสาธารณสุขและสํานักงานหลักประกันสุขภาพแห่งชาติยืนยันว่า จะร่วมกันบริหารงบประมาณให้เกิดประสิทธิภาพสูงสุด เพื่อไม่ให้กระทบกับคุณภาพการให้บริการประชาชน
------------------------
รัฐบาลไทย-ข่าวทำเนียบรัฐบาล-ทส.จัดพิธีลงนามบันทึกข้อตกลงรณรงค์ชายหาดปลอดบุหรี่
วันพุธที่ 1 พฤศจิกายน 2560
ทส.จัดพิธีลงนามบันทึกข้อตกลงรณรงค์ชายหาดปลอดบุหรี่
ทส.จัดพิธีลงนามบันทึกข้อตกลงรณรงค์ชายหาดปลอดบุหรี่
วันที่ 31 ตุลาคม 2560 กระทรวงทรัพยากรธรรมชาติและสิ่งแวดล้อม จัดกิจกรรมรณรงค์ชายหาดปลอดบุหรี่ ลงนามบันทึกข้อตกลงความร่วมมือของหลายหน่วยงานทั้งภาครัฐและเอกชน เพื่อส่งเสริมและพัฒนาศักยภาพในการเฝ้าระวัง ป้องกันภัยคุกคามทรัพยากรทางทะเลและชายฝั่ง และภัยสุขภาพจากบุหรี่ บริเวณพื้นที่ชายหาด ซึ่งจะส่งผลดีต่อชีวิตความเป็นอยู่และคุณภาพชีวิตของประชาชนในพื้นที่ ช่วยลดปัจจัยเสี่ยงจากพิษภัยของการสูบ หรือการทิ้งก้นบุหรี่ ให้เกิดประสิทธิผลอย่างเป็นรูปธรรมต่อประเทศชาติและประชาชน โดยภายในงานมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธี พร้อมด้วยอธิบดีกรมทรัพยากรทางทะเลและชายฝั่ง อธิบดีกรมส่งเสริมคุณภาพสิ่งแวดล้อม อธิบดีกรมอุทยานแห่งชาติ สัตว์ป่า และพันธุ์พืช รองอธิบดีกรมควบคุมมลพิษ รวมถึงหน่วยงานที่เกี่ยวข้อง ผู้ว่าราชการจังหวัดทั้ง 15 จังหวัด องค์กรปกครองส่วนท้องถิ่น 20 หน่วยงาน ร่วมลงนาม ณ โรงแรมเซ็นทราศูนย์ราชการและคอนเวนชันเซ็นเตอร์ แจ้งวัฒนะ กรุงเทพฯ